La linia Curzon ye una linia de demarcación u muga proposata mientres a Guerra ruso-polaca de 1919-1920 por o menistro d'Asuntos Foranos d'o Reino Uniu, Lord Curzon, como una posible linia d'armisticio entre Polonia a l'ueste y a Rusia a l'este. A nueva Unión Sovietica no acceptó iste plan Curzon, que no chugó asinas dengún papel en a fixación definitiva d'a muga entre os dos países en 1921 por a negativa de Polonia. En zaguerías, o Tractato de Riga de 1921 dixó a Polonia alto u baixo 135.000 km² de territorio a l'este d'a linia (a muga definitiva pasaba a una distancia d'arredol de 200 km a l'este d'a Linia Curzon).